Тамил тил

Тамил тил () — дравид тилледен эм къыбыладагъыды. Бу тилде къыбыла Индияны халкъы сёлешеди. Аны тышында тамил тилде Цейлон айрымканны шималындада сёлешедиле.

Тамил Надуда миллетчиликни айныгъаны себебли, тамил тилни сёзлюгю, алгъаракъ кёб санда болгъан индоарий тилледен келген сёзледен ариуланнганды. Андан сорада, тамил тилде бек бай 2300 джыллыкъ адабият барды эмда бу тил классика тилге саналады.

Тамил тилни европачы тинтиучю болуб, биринчи немец миссионер Бартоломей Цигенбальг болгъанды, ол XVIII ёмюрде бу тилни грамматикасы бла сёзлюгюн джазгъанды.

Тамил тил талай джерде официал тилге саналады:

 Индияда,Тамил-Наду штатны официал тили болады.
 Шри-Ланкада
 Сингапурда бу тилде индус халкъны асламы сёлешеди.

Малайзияда тамил тилде индусланы уллу кесеги сёлешеди. Аны тышында тамил тилде Кенияны къыбыласында да сёлешедиле.

Къарачай-малкъар тилге (орус тилни юсю бла) тамил тилден «катамаран» (கட்டு மரம்) сёз киргенди, кёчюрмеси «бир-бирине байланнган тёнгертке» болады.
 Джазма 

Кесини энчи джазмасы барды.

 Белгиле 
250px|thumb|right|11 джюзджыллыкъда тамил тилде джазма эсгертме

Категория:Тилле